Deg wamud i d-ḥawceɣ, tuget n yiḍrisen yella deg-sen umgired deg wakud yellan gar tigawin, seg uḍris ɣer wayeḍ. Ma yella deg yiwen n uḍris, tenna-d temsiwt ɛeddan kran n wussan kan gar uneḍru-agi d wayeḍ, tayeḍ, tezmer ad d-ɛeddan iseggasen. Dɣa, deg tmacahut n Bu-yedmimen, mi akken testeqsay teqrurt-nni gma-s yal tikkelt ɣef teqbuct-nni n yidrimen i tufa acu ara s yexdem, yal tamsiwt acḥal n wakud i tekka teqrurt-nni akken tettɛawad asteqsinni i gma-s imi tamsiwt Ḥ.M tenna-d, iɛedda lwaqt tuɣal testeqsa gma-s, imir daɣen mi s tɛawed asteqsi, tenna-d armi acḥal n yiseggasen. Ma d tamsiwt S.M, tenna-d ass-nni testeqsa gma-s, ma d tamsiwt S.F tenna-d: ruḥ a zzman ruḥ, imir mi i d-tɛawed asteqsi-nni, tenna-d armi acḥal n lesnin.